પોલીસ તપાસ મુજબ, મૂળ ઉપલેટાના વતની અને હાલ રાજકોટમાં નાના મવા સર્કલ નજીક રહેતા નાથા રવજીભાઇ ડોબરિયાને ક્રિષ્ના સ્કૂલના સંચાલક વલ્લભભાઇ ડોબરીયા પાસેથી મકાન વેંચાણના ૬ લાખ લેવાના બાકી હતા. ૪ મહિના પહેલાં ઉઘરાણી કરવા સ્કૂલે ગયો ત્યારે વલ્લભે ગાળો ભાંડીને અપમાનિત કરીને કાઢી મૂક્યો હતો એ જ મિનીટે તેણે વલ્લભને શિખવવાનો નિર્ણય લીધો હતો. ચાર મહિના સુધી ઘરમાં જ કોઇને ખબર ન પડે એ રીતે તેણે પાર્સલ બોમ્બ બનાવીને અમરેલી જઇ કુરીયર મારફત ઉપલેટા સ્કૂલમાં મોકલી આપ્યો હતો.